Una bona opció per optimitzar el rendiment de l'ordinador és fer una neteja d'informació que no utilitzeu, com per exemple:
També és convenient que reestructureu la informació útil emmagatzemada al disc dur de l'ordinador.
Per realitzar aquesta neteja lògica cal realitzar una sèrie d'actuacions:
L'espai lliure dels vostres discos augmentarà després d'eliminar els fitxers innecessaris.
Aneu a Inicia | Tots els programes | Accessoris | Eines del sistema | Neteja del disc.
Seleccioneu per exemple l'unitat C: i accepteu.
Després de fer un primer anàlisi del disc dur, podeu indicar quins elements netejareu.
La mateixa pantalla us indica la quantitat d'espai de disc que es netejarà per cada concepte.
Deixeu les opcions per defecte, accepteu i confirmeu l'inici del procés.
A l'ordinador s'emmagatzemen còpies dels components de les pàgines web que visiteu.
De tant en tant, convé buidar-les totes per alliberar espai.
Si feu servir el navegador Internet Explorer:
Obriu el navegador i feu clic al menú Eines | Opcions d'Internet.
Seleccioneu la pestanya General, feu clic a Suprimeix..
Seleccioneu totes les opcions i feu clic a Suprimeix.
Si feu servir el navegador Mozilla Firefox:
A la finestra que s'obre, feu clic a la icona Privadesa, seleccioneu l'opció No recordarà mai l'historial i cliqueu sobre el link netejar tot l'historial actual.
Escolliu Tot al menú desplegable i seleccioneu totes les opcions, un cop seleccionades premeu Neteja-ho ara.
Heu de tenir en compte que si esborreu les galetes dels navegadors, s'esborraran les dades de configuració de les pàgines que hagueu visitat.
Dins el sistema, hi han carpetes que emmagatzemen fitxers antics i innecessaris, sovint molt grans.
Aquests arxius són els temporals de Windows i els temporals generats per cada usuari.
Aquestes carpetes acostumen a estar ocultes i per poder buidar-les, les haureu de fer visibles.
Obriu alguna carpeta, per exemple Els meus documents i seleccioneu del menú Organitza | Opcions de carpeta i de cerca.
Feu clic a la pestanya Visualització i marqueu l'opció Mostra les unitats, les carpetes i els fitxers amagats, com es veu a la imatge següent.
Ara podeu començar a esborrar els fitxers temporals.
Accediu a la carpeta C:\WINDOWS\Temp i suprimiu tots els fitxers que hi hagi.
És possible que algun fitxer no es deixi eliminar perquè el sistema el detecti en ús.
El podreu eliminar en un altre moment.
Realitzeu el mateix per a cada una de les carpetes dels diferents usuaris que accedeixin a l'ordinador.
Aneu a C:\Users\, localitzeu la carpeta de l'usuari i aneu a AppData | Local | Temp.
Amb aquesta acció repetida per a cada usuari, aconseguireu eliminar fitxers força grans i antics.
Per últim, torneu a la finestra Opcions de carpeta i deixeu-la en el seu estat inicial, prement No mostris les unitats, les carpetes i els fitxers amagats, ja que de vegades tenir-les a la vista molesta més que ajuda.
Cada cop que es fan actualitzacions dels components del Windows, es deixa una còpia de l'estat en que es trobava el component abans de l'actualització, per si es vol fer marxa enrere.
Generalment, mantenint el darrer punt de restauració és suficient.
Els anteriors es poden eliminar.
Per fer-ho, aneu a Inicia | Tots els programes | Accessoris | Eines del sistema | Neteja del disc.
Seleccioneu la unitat C: i cliqueu a D'acord.
Feu clic a la pestanya "Més opcions".
A la pregunta que us farà, respongueu "Sí".
És imprescindible buidar sovint la paperera de l'escriptori.
Seleccioneu la unitat que voleu reestructurar i feu clic a Analitza.
Sortirà un missatge indicant que l'anàlisi ha acabat.
Feu clic al botó Compacta i s'iniciarà la desfragmentació de la informació.